
ИЗВОД ИЗ ЗАПИСНИКА СА XVIII РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 27.9.2022. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XVIII редовна сједница Скупштине општине Теслић одржана је у уторак, дана 27.9.2022. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсје-дник Скупштине општине (СО) Саво Касаповић и исту је сазвао актом број: 01-013-94/22 од дана 16.9.2022. године.

На почетку сједнице је било присутно 27 одборника, чиме су се стекли услови да Скупштина може легитимно и несметано доносити одлуке. Одсутни су одборници: Срђан Кљечанин и Маринко Ђукић. Одборник Срђан Кљечанин ће се касније прикључити раду сједнице, док одборник Маринко Ђукић није најавио своје одсуство. Сједници су такође присуствовали: замјеник Hачелника општине Теслић, Милован Станковић, начелници одјељења Општинске управе Теслић, те представници медија. Прије утврђивања дневног реда, предсједник СО је дао на разматрање Извод из записника са XVII редовне сједнице СО Теслић, одржане дана 28.7.2022. године. 
Радислав Ђурић – „Када сам на прошлој сједници СО Теслић говорио о водоводу у Младиковинама, ви сте у Изводу из записника написали 'Влада РС', а рекао сам 'Влада Републике Српске'. Провјеравао сам да ли вам је то пракса, а видим да није пракса, јер када тражите од Владе неки документ који вам није достављен, ту сте написали пуним словима 'Република Српска', а гдје је Влада донирала нека сре-дства, ту пишете 'РС'. Молим вас да се то више не дешава“.
С обзиром на то да није више било примједби, предсједник СО је дао на гласање Извод из записника са XVII редовне сједнице СО Теслић, који је усвојен са:

Гласање: 18 „ЗА“.
На основу члана 70. Пословника о раду Скупштине  општине Теслић („Службени гласник општине Теслић“, број: 4/17) начелник општине предлаже допуну дневног реда са сљедећим тачкама: 
1. Приједлог Одлуке о расписивању Јавног конкурса за избор и именовање чланова Управног одбора ЈУ „Културни центар Теслић“;

2. Приједлог Рјешења о именовању чланова Комисије за спровођење Јавног конкурса за избор и именовање чланова Управног одбора  ЈУ „Културни центар Теслић“.
3. Приједлог Одлуке о изради Елабората о оправданости захтјева за стицање статуса града Општине Теслић.

С обзиром на то да није било пријављених за расправу поводом приједлога дневног реда, предсједник СО је дао на гласање приједлог дневног реда уз допуне које је предложио начелник општине:
Д н е в н и  р е д

1.  Извјештај о извршењу Буџета општине Теслић, за период јануар - јуни 2022. године; 
2. Информација о имовини у власништву Општине Теслић;
3. Информација о реализацији Пројекта за изградњу постројења за пречишћа-вање отпадних вода; 
4. Давање сагласности на Извјештај о раду ЈПУ Дјечији вртић „Палчић“ Теслић за радну 2021/2022. годину и Годишњи програм рада ЈПУ Дјечији вртић „Палчић“ Теслић за радну 2022/2023. годину;
5. Информација о реализацији пројекта изградње дистрибутивне и секунда-рне водоводне мреже Чечавског краја;
6. Информација о наплати непореских прихода;
7. Приједлог Одлуке о начину и условима продаје градског грађевинског земљишта непосредном погодбом у улици Владике Николаја;
8. Приједлог Одлуке о приступању изради измјене Ревизије и допуне Регулаци-оног плана „Бања Врућица 2“, у Теслићу;
9. Приједлог Oдлуке о давању сагласности за закључење споразума са Холдинг „Дрина - Транс“ а.д. „Теслић-превоз“ а.д. Теслић;

10. Одлука о замјени градског грађевинског земљишта у власништво Општине Теслић за градско грађевинско земљиште у власништву физичког лица;

11. Приједлог Одлуке о изради Елабората о оправданости захтјева за стицање статуса града Општине Теслић;
12. Приједлог Одлуке о расписивању Јавног конкурса за избор и именовање чланова Управног одбора ЈУ „Културни центар Теслић“;

13. Приједлог Рјешења о именовању чланова Комисије за спровођење Јавног конкурса за избор и именовање чланова Управног одбора  ЈУ „Културни центар Теслић“.
14. Одборничка питања;
15. Разно. 
Приједлог дневног реда је усвојен са:
Гласање: 21 „ЗА“, 0 „ПРОТИВ“, 6 „УЗДРЖАНИ“.

Предсједник СО је обавијестио одборнике да је дана 27.9.2022. године засједала Комисија за прописе, која је закључила да су предложени акти за 18. редовну сједницу СО Теслић у складу са законском регулативом.
Ад. 1. Извјештај о извршењу Буџета општине Теслић, за период јануар - јуни 2022. године; 
Уводно излагање је изнијела Деана Вуковић, начелник Одјељења за финансије.

Након уводног излагања, предједник СО је констатовао да је Комисија за буџет и финансије разматрала Извјештај о извршењу Буџета општине Теслић, за период јануар - јуни 2022. године, на чијем засједању је било присутно три члана. Комисија за буџет и финансије сматра да је извршење Буџета општине Теслић за првих шест мјесеци било у складу са законским и подзаконским актима, те даје сагласност и препоручује Скупштини општине Теслић да се извјештај прихвати. Исто тако, предсједник СО Теслић је информисао скупштину да је Надзорни одбор имао своју сједницу на којој је разматрао Извјештај о извршењу Буџета општине Теслић, за период јануар - јуни 2022. године, те је након дискусије и разматрања основних ставки констатовао да је Буџет општине Теслић у првих шест мјесеци по свим ставкама буџета остварен према плану буџета, те Надзорни одбор предлаже Скупштини општине Теслић да се разматрани извјештај усвоји.

Радислав Ђурић – Осврнуо се на ставку везано за насипање путева и поставио питање шта се с тим дешава, ако неће нико да насипа путеве да може пронаћи ко ће то у Младиковинама урадити. 
Предсједник СО је обавијестио скуупштину да је тренутно у сали присутно 28 одборника, а раду се прикључио одборник Срђан Кљечанин.

Ђорђе Гајић – „Приходи на које ми не утичемо су добри, а приходи на које би требали да утичемо, као што су привредни развој, они нам каскају. Приход од ПДВ-а је за 27% већи од очекиваног за овај период, то су велика средства и требали би на терену нешто да видимо. Нажалост, врло мало видимо из тог прихода, оно што видимо да се ради, то је рађено из кредита. Порези на лична примања су нам мањи, да ли ико прича зашто је тако, да ли је у питању смањење броја запослених и како ми можемо на то позитивно утицати“? (...) Истакао је да није нигдје прочитао колики је број запослених који се финансирају из буџета, те тражи да му се у писаном облику достави тачан број запослених. Исто тако, нигдје није уочио да ли су у извјештају приказани приходи од продаје, а на свакој сједници се нешто 'прода' и на основу тога жели да зна колики су приходи од продаје земљишта и да ли се од тих средстава ишта купило. (...) Осврћући се на санацију путева, затражио је да му се достави детаљан извјештај гдје је шта урађено, а у извјештају је наведено да је утрошено 50% средстава која су за ову ставку предвиђена буџетом. „Није рађено у Чечави, у Укриници осим једног пута гдје сам ја интервенисао за један пут и насуто је 30 до 50 кубика. Нешто се ради у Осивици, у Ружевићу скоро ништа, у Младиковинама се не ради ништа, па да на основу тога видим гдје је утрошен износ од 296.000,00 КМ и да ли је могуће да добијем извјештај ове ставке“? (...)
Како није више било пријављених за расправу, предсједник СО је дао на гласање Извјештај о извршењу Буџета општине Теслић, за период јануар - јуни 2022. године, који је усвојен са:

Гласање: 18 „ЗА“, 8 „ПРОТИВ“, 0 „УЗДРЖАНИ“.

Ад. 2.
Информација о имовини у власништву Општине Теслић;
С обзиром на то да није потребно уводно излагање, предсједник СО је отворио расправу поводом ове тачке дневног реда.

Синиша Гаврић - „Овдје су таксатвивно наведена земљишта за која смо ми као СО Теслић вршили замјену, гдје је неко докупио земљиште да би формирао парцелу. Када је у питању земља која се налази преко пута Општине коју је купила заједница етажних власника, тада сам коментарисао и рекао да то није исправно и да то заједница етажних власника као заједница не може урадити и не може докупити земљиште, а овдје сам добио другачије информације. Занима ме сљедеће: „Да ли је нотар у Теслићу хтио да проведе тај уговор, какво је стање те парцеле и зашто није наведена у овој информацији? Да ли је то намјерно или случајно изостављено“? Јавност треба да зна да је у општини Теслић почео премјер, Теслић 1 и Теслић 2, за што искључиво заслугу има ОО СНСД Теслић са Далибором Панићем на челу и свима нама који смо с њим ту као сарадници. То ћу рећи из разлога што сам упућен у ту причу, а то су средства Свјетске банке гдје је Републичка геодетска управа имала седам катастарских општина на подручју цијеле Републике Српске за излагање и Теслић је од седам добио двије. У току је премјер гдје се изједначује грунт и катастар и води се једна евиденција гдје ће људи, поготово на Ђулићу, избјегличком насељу, а и у рубним дијеловима општине Теслић (Вучија планина, Витковци) добити ажурну евиденцију, што ће сигурно допринијети и општини Теслић и да је то један озбиљан пројекат, озбиљан посао и да о томе треба да се прича“. 
Никола Стокић – „Нотар је сачинио уговор, правобранилац је дао сагласност и тај уговор ће у наредних пар дана бити потписан. Што се тиче премјера и нечијег хвалисања да је неко за то заслужан, Свјетска и европска банка су обезбиједила средства за премјер на територији цијеле БиХ и то је требало да буде завршено 2021. године, а ово је све на 'сламчицу' што се тренутно ради“.
Учешће у расправи у виду реплика су узели одборници Синиша Гаврић и Стојан Смиљанић.

Недељко Керић – Констатовао је да се клуб одборника СНСД-а неће изјашњавати када се буде расправљало о информацијама, већ ће као клуб информације примати к знању.

Предсједник СО је дао на гласање Информацију о имовини у власништву Општине Теслић, која је усвојена са:

Гласање: 18 „ЗА“, остали одборници се нису изјаснили.

Ад. 3. Информација о реализацији Пројекта за изградњу постројења за пречи-шћавање отпадних вода;
С обзиром на то да није потребно уводно излагање, предсједник СО је отворио расправу поводом ове тачке дневног реда.

Синиша Гаврић – Рекао је да није против оваквих пројеката, али сматра да се ствари не раде по реду и ово је ствар која би требала да буде међу задњим у приоритетима, да се ради о некој нормалној заједници и о којој се води рачуна. „Сам начин и овај пројекат је веома накарадан и јако је штетан по општину Теслић, а то ће грађани брзо осјетити када ова прича добије свој крај и кад заживи. (...) Да ли се води рачуна о томе колико ће новца бити потребно да се све те отпадне воде пречисте? Гдје ћемо одлагати отпад, а свакако имамо проблем са депонијом? Мислим да се о овоме не треба правити хвалоспјев и да је ово једна промашена инвестиција и промашен пројекат“.
Младен Ђурић – Нагласио је да се не смије заборавити то да овај пречистач Теслић ставља на зелену мапу Европе, а Европа је препознала да се у Теслићу колико - толико сачувала животна средина иако је преко стотину година Теслић индустријскси град. Исказује наду да ће овај пречистач отворити врата нових инвестиција у општини Теслић.
Учешће у расправи у виду реплике су узели одборници Синиша Гаврић и Стојан Смиљанић.

Милан Касаповић – „Сувишно је дискутовати о томе да ли нам је пречистач отпадних вода потребан или није потребан. Мислим да су ово основне ствари које би ми као земља која тежимо ка Европској унији и европским интеграцијама била основа да направимо нешто за своју животну средину. (...) Ово је јако добар пројекат и има позитивних и негативних примјера у Босни и Херцеговини са пречистачима овог типа. Негативни примјери су у Мостару и у Требињу, али су јако позитивни примјери у Бијељини и у Градишци и то може добро функциони-сати ако се буде добро радило с тим“. 
Недељко Керић – „Kao што малоприје рекох, информације служе да нас информишу и о истим се не изјашњава, већ се прима к знању, али се о њима може дискутовати. Дебата је дозвољена за све нас“.
Радислав Ђурић - Раније је говорио да никада то постројење неће радити, а свакако сматра да је и боље да не ради. Нагласио је да би постројење за пречистач отпадних вода трошило више струје и хемикалија од износа од 400.000,00 КМ, што се тренутно издваја за струју за расвјету. „Једино што могу похвалити јесте извођачa радова, то се ради квалитетно, али је промашена инветиција“.
Ђорђе Гајић – „Нисмо ми против пројекта за изградњу постројења за пречишћавање отпадних вода, али мислим да смо мало уранили са овим пројектом. Постоји много битнијих ствари које треба да се ураде. (...) Постоји ли пројекција колико ће људи на том пречистачу бити запослено и колики ће бити мјесечни трошкови?“ Сумирајући све, апеловао је на то да се радови обуставе и да се нипошто не покреће тај погон, јер у том случају неће бити средстава ни да се основне ствари плате.  
Предсједник СО је дао на гласање Информацију о реализацији Пројекта за изградњу постројења за пречишћавање отпадних вода, која је усвојена са:
Гласање: 17 „ЗА“, остали одборници се нису изјаснили.

Ад. 4.
Давање сагласности на Извјештај о раду ЈПУ Дјечији вртић „Палчић“ Теслић за радну 2021/2022. годину и Годишњи програм рада ЈПУ Дјечији вртић „Палчић“ Теслић за радну 2022/2023. годину;
С обзиром на то да није било учесника у дискусији, предсједник СО је ставио на гласање Давање сагласности на Извјештај о раду ЈПУ Дјечији вртић „Палчић“ Теслић за радну 2021/2022. годину и Годишњи програм рада ЈПУ Дјечији вртић „Палчић“ Теслић за радну 2022/2023. годину и усвојено је са:

Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 5.
Информација о реализацији пројекта изградње дистрибутивне и секундарне водоводне мреже Чечавског краја;
Како није било потребно уводно излагање, предсједник СО је отворио расправу поводом ове тачке дневног реда.

Ђорђе Гајић – Рекао је да има много поправки на дијеловима водовода који још није пуштен у употребу и апелује да се изађе на терен, да се доведе човјек који познаје тематику да прати и види стање. „Крупним камењем се загрћу канали и таква директно падају на цијеви. Не знам ко је дошао до идеје да се то ради банкином пута, то ће некада бити и асфалтирано и када буде ваљак пролазио, на тим мјестима ће цијеви пуцати. Да ли је ико извршио процјену колико је оштећено путева приликом изградње водовода? Бојим се да ћемо на путној инфраструктури имати 500.000,00 КМ штете у Чечавском крају. (...) Какав је гарантни рок и када почиње гарантни рок за ове радове у Чечавском крају“?  (...)
Веселин Савковић – „У своје и у име мог засеока Савковићи у Чечави се жели захвалити на овом пројекту, а чињеница је да има  проблема. Имам једну замјерку према Општинској управи Теслић из разлога што нисам никад никога видио од челника Општинске управе да се појавио у Чечави и да отвори један од базена. Волио бих да се неко из општине појави приликом отварања, то јест пуштања направљених базена“.
Предсједник СО је дао на гласање Информацију о реализацији пројекта изградње дистрибутивне и секундарне водоводне мреже Чечавског краја, која је усвојена са:

Гласање: 17 „ЗА“, 0 „ПРОТИВ“, 8 „УЗДРЖАНИ“.

Ад. 6.
Информација о наплати непореских прихода;
С обзиром на то да није било учесника у расправи, предсједник СО је дао на гласање Информацију о наплати непореских прихода, која је усвојена са:
Гласање: 17 „ЗА“, остали одборници се нису изјаснили.
Ад. 7.
Приједлог Одлуке о начину и условима продаје градског грађевинског земљишта непосредном погодбом у улици Владике Николаја;
С обзиром на то да није било учесника у расправи, предсједник СО је дао на гласање Приједлог Одлуке о начину и условима продаје градског грађевинског земљишта непосредном погодбом у улици Владике Николаја, која је усвојена са:

Гласање: 17 „ЗА“, 0 „ПРОТИВ“, 6 „УЗДРЖАНИ“.
Ад. 8.
Приједлог Одлуке о приступању изради измјене Ревизије и допуне Регулационог плана „Бања Врућица 2“, у Теслићу;
Након уводног излагања које је изнио Никола Стокић, начелник Одјељења за просторно уређење, предсједник СО је отворио расправу поводом ове Одлуке. Како није било пријављених за дискусију, предсједник СО је дао на гласање Приједлог Одлуке о приступању изради измјене Ревизије и допуне Регулационог плана „Бања Врућица 2“, у Теслићу, која је усвојена са:

Гласање: 17 „ЗА“, 0 „ПРОТИВ“, 5 „УЗДРЖАНИ“.
Ад. 9.
Приједлог Oдлуке о давању сагласности за закључење споразума са Холдинг „Дрина - Транс“ а.д. „Теслић-превоз“ а.д. Теслић;
С обзиром на то да није било учесника у расправи, предсједник СО је дао на гласање Приједлог Одлуке о давању сагласности за закључење споразума са Холдинг „Дрина - Транс“ а.д. „Теслић-превоз“ а.д. Теслић, која је усвојена са:

Гласање: 17 „ЗА“, 0 „ПРОТИВ“, 5 „УЗДРЖАНИ“.
Ад. 10. Одлука о замјени градског грађевинског земљишта у власништво Оп-штине Теслић за градско грађевинско земљиште у власништву физичког лица;
С обзиром на то да није било учесника у расправи, предсједник СО је дао на гласање Одлуку о замјени градског грађевинског земљишта у власништво Општине Теслић за градско грађевинско земљиште у власништву физичког лица, која је усвојена са:

Гласање: 17 „ЗА“, 0 „ПРОТИВ“, 5 „УЗДРЖАНИ“.
Ад. 11. Приједлог Одлуке о изради Елабората о оправданости захтјева за сти-цање статуса града Општине Теслић;
Уводно излагање је изнио Милован Станковић, замјеник Начелника општине Теслић.

Младен Ђурић –„Начелник општине Теслић са својим тимом показао је да има визију развоја наше локалне заједнице, што нам је свима у интересу и вјерујем да ћемо успјети да добијемо тај статус. Свакако да ће ова иницијатива имати моју подршку. Одређене општине имају статус града, а које немају пројекте о којима смо данас дискутовали, као што је пројекат за изградњу постројења за пречи-шћавање отпадних вода“.
Синиша Гаврић – Рекао је да се још у предизборној кампањи залагао и обећао ако буде одборник да ће подржати иницијативу за стицање статуса града општине Теслић. Сматра да она долази у погрешно вријеме, пет дана прије избора, а да ће ова одлука донијети неки развојни процват, мишљења је да неће, али с обзиром на то да статус града имају други градови који имају слабије критеријуме у односу на општину Теслић, зашто у том случају и општина Теслић не би добила статус града. Констатовао је да ће клуб одборника СНСД-а подржати ову одлуку.
Милан Касаповић – Мишљења је да се ова иницијатива требала наћи раније на скупштинским клупама и сви смо се слагали да наша локална заједница има много боље предиспозиције за стицање статуса града него неке локалне заједнице које су у ранијем периоду тај статус успјеле и да добију. „Увјерен сам да ћемо пред Владу Републике Српске донијети један елаборат који ће нам омогућити да у неком наредном периоду стекнемо статус града, јер то сигурно заслужујемо“.
Ђорђе Гајић – Поставио је сљедеће питање: „Шта jе разлика суштински, шта ће се промијенити код нас и по чему ћемо напредовати ако Теслић добије статус града“? 
С обзиром на то да више није било учесника у дискусији, предсједник СО је дао на гласање Приједлог Одлуке о изради Елабората о оправданости захтјева за стицање статуса града Општине Теслић, која је једногласно усвојена:

Гласање: ЈЕДНОГЛАСНО „ЗА“ (22 одборника). 
Ад. 12. Приједлог Одлуке о расписивању Јавног конкурса за избор и именова-ње чланова Управног одбора ЈУ „Културни центар Теслић“;
С обзиром на то да није било учесника у дискусији, предсједник СО је дао на гласање Приједлог Одлуке о расписивању Јавног конкурса за избор и именовање чланова Управног одбора ЈУ „Културни центар Теслић“, која је усвојена са:
Гласање: 17 „ЗА“, 0 „ПРОТИВ“, 5 „УЗДРЖАНИ“.

Ад. 13. Приједлог Рјешења о именовању чланова Комисије за спровођење Јавног конкурса за избор и именовање чланова Управног одбора ЈУ „Култу-рни центар Теслић“.
Александар Шакановић – „Комисија за изборе, именовања и мандатна питања је засједала у свом пуном саставу и на дневном реду је разматрана једна тачка дневног реда, а то је Приједлог Рјешења о именовању чланова Комисије за спровођење Јавног конкурса за избор и именовање чланова Управног одбора  ЈУ „Културни центар Теслић“. За чланове наведене комисије предложени су сљедећи чланови: Бранка Јотановић (предсједник Комисије), Бранка Шајиновић (члан Комисије), Сања Ђурђевић (члан Комисије), Игор Секулић (члан Комисије) и Алмир Дурмишевић (члан Комисије). По овом питању се Комисија за изборе, именовања и мандатна питања изјаснила на сљедећи начин:

Гласање: 4 „ЗА“, 0 „ПРОТИВ“, 1 „УЗДРЖАНИ“.
На основу изложеног, Комисија за изборе, именовања и мандатна питања даје приједлог рјешења Скупштини општине Теслић на даље разматрање“.
С обзиром на то да није било пријављених за расправу, предсједник СО је дао на гласање Приједлог Рјешења о именовању чланова Комисије за спровођење Јавног конкурса за избор и именовање чланова Управног одбора  ЈУ „Културни центар Теслић“, које је усвојено са:

Гласање: 18 „ЗА“, 0 „ПРОТИВ“, 5 „УЗДРЖАНИ“.

Ад. 14. Одборничка питања;

Ђорђе Гајић – Поставио је три одборничка питања на која тражи одговор писаним путем:
1. Да ли се на сједници Скупштине општине Теслић одлучивало о томе да се ради кружни ток?
2. Односи се на асфалтирање дијела пута (прекида) којег смо инвестирали прошле године за Витковце и занима ме да ли ће и када ће бити асфалтиран тај прекид?
3. Односи се на водовод за око 40 домаћинстава у засеоцима Секулићи и Грачаница у МЗ Доњи Ранковић. Имамо ли план радити, када ћемо радити и имамо ли снаге да се уради премјер и предрачун радова?
Недељко Керић – Његово питање је везано за спајање два пута, једног од трга према Руднику и нове обилазнице код комуналног предузећа. „Промијењено је првенство пролаза и мало је критично укључивање на тај пут, поготово из разлога што људи нису навикли и поприлично брзо се вози дионицом нове обилазнице. Мјештани тог дијела насеља, укључујући и мене пошто ту живим, ћемо тражити да се на тој дионици путног правца постави лежећи полицајац или узвишење са видљивом сигнализацијом у виду видљивих ознака жутом бојом, те да се на тај начин успори саобраћај. Да ли је могуће, док се људи не навикну на нови режим саобраћаја, да се постави свјетлосна сигнализација, која ће упозоравати да се треба успорити и да је то тренутно пут који се укључује на пут са првенством пролаза“? 
Ад. 15. Разно – Није ништа било предвиђено.
Како је у потпуности исцрпљен дневни ред за ХVIII редовну сједницу, Предсједник СО је исту закључио у 12:11 часова.

НАПОМЕНА: Саставни дио овог извода из записника је тонски снимак са ХVIII редовне сједнице Скупштине општине Теслић, одржане 27.9.2022. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

